proxectonos/corpus_dominio_legal_administrativo_tmp huggingface dataset:
21/08/2009 | Administración LocalMunicipal
Oleiros
Organismo Autónomo Municipal de Cultura
Axudas a deportistas para asistencia a campionatos internacionais

ANUNCIO Obxecto.- A concesión de axudas a deportistas do Concello de Oleiros seleccionados para participar en eventos deportivos de carácter oficial en campionatos de Europa, do Mundo ou Olimpiadas cuxas disciplinas deportivas conten con Federación Internacional e estén recoñecidas pola propia federación española e/ou galega, e que se celebren a máis de 600 kms. do Concello de Oleiros. Beneficiarios.- Deportistas empadroados no Concello de Oleiros que estean en posesión da licencia federativa en vigor na disciplina deportiva correspondente e que teñan sido seleccionados para participar nalgún dos campionatos sinalados no parágrafo anterior que se celebren ou se teñan celebrado ao longo do ano 2009. Financiación.- As axudas outorgaranse con cargo á partida orzamentaria 2009/452.48902. Presentación de solicitudes.- As solicitudes poderán presentarse no Rexistro do OAMC ata o día 30 de outubro de 2009, no modelo normalizado que se facilitará no mesmo. Oleiros, 12 de agosto de 2009 Asdo/ Teresa Vázquez Maseda (Presidenta delegada do Consello de Administración)
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 316/2009)

Acordo do 28 de xullo de 2009 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica que se cita (Expediente IN407A 316/2009). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: Reforma C. T. Mercado e ampliación potencia. Situación: concello de Ribeira. Características Técnicas: Reforma do C. T. Mercado expediente 30.705 consistente na substitución da máquina transformadora de 630 kVA por outra de 1.000 kVA e a instalación dunha nova de 800 kVA, coa substitución das celas de manobra 2L+1 P por 2L+2P e os respectivos cadros de baixa tensión. Concello de Ribeira. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 28 de xullo de 2009 Tristana Moraleja Gómez Xefa territorial da Coruña
21/08/2009 | Administración LocalMunicipal
Lousame
Publicación adxudicación provisional obra: “construcción de grada cuberta no campo de fútbol de Cabanetán”

ANUNCIO Por acordo da Xunta de Goberno Local deste Concello en sesión de data 29 de xullo de 2009, adxudicouse provisionalmente o contrato de obras de “Construcción de grada cuberta no campo de fútbol de Cabanetán” incluídas na TERCEIRA FASE DO PLAN ESPECIAL DE ILUMINACIÓN DE OUTROS COMPLEMENTOS NOS CAMPOS DE FÚTBOL MUNIICPAIS DE HERBA ARTIFICIAL 2008 da Deputación Provincial. O que se publica ós efectos do artigo 135.3 da Lei 30/2007, de 30 de outubro, de Contratos do Sector Público. a) Organismo: Concello de Lousame b) Dependencia que tramita o expediente: Secretaría. a) Tipo de contrato: Obras. b) Descrición do obxecto: Creación dunha grada no Campo de fútbol de Cabanetán. c) Boletín ou Diario Oficial e Perfil do Contratante: Boletín Oficial da Provincia da Coruña. a) Tramitación: Ordinaria. b) Procedemento: Negociado sen publicidade. a) Prezo 48.275,86 € b) IVE: 7.724,14 € a) Data: 29.07.2009 b) Contratista: MONDO IBÉRICA, S. A. c) Nacionalidade: Española. d) Importe de adxudicación: Prezo: 46.950,00 € IVE: 7.512,00 € Lousame, 6 de agosto de 2009 Asdo.: José Santiago Freire Abeijón, alcalde
21/08/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. A15.25436.- Información pública Jesús P. Pérez Pérez (Granjas San Luis SL) no Concello de Carballo

ANUNCIO D. PEDRO CELSO MYKHAYLYSHYN NICIEZA, con N. I. F.: XXXXXXXXX, en nome e representación de GRANJAS SAN LUIS S. L. solicita de Augas de Galicia un caudal de 0,4 l/s de augas de dous pozo en Granxa Noicela - Monte das Pozas - Sta. María de Noicela T. M. de Carballo e con destino a explotación gandeira de porcino. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.25436. As características do aproveitamento son: SOLICITANTE: D. PEDRO CELSO MYKHAYLYSHYN NICIEZA, en nome e representación de GRANJAS SAN LUIS S. L. CAUDAL: 0,4 l/s DESTINO: explotación gandeira de porcino ORIXE: dous pozos LUGAR: Granxa Noicela - Monte das Pozas - Sta. María de Noicela T. M.: Carballo. As augas captaranse mediante dous pozos e conduciranse ata un depósito dende o que se subministraría auga ás 4 naves de explotacións gandeira (Granxa Noicela) e as oficinas de administración. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Carballo, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 6 de agosto de 2009. O Xefe do Servizo Territorial Zona Galicia Norte Maria Nelia Jonama Rother
21/08/2009 | Administración LocalMunicipal
Oroso
Anuncio aprobación da taxa de vados do exercicio 2009

Pola presente faise saber que por Decreto de Alcaldía de data 10 de agosto de 2009 foi aprobado o Padrón da Taxa por aproveitamento especial do dominio público por entrada de vehículos a traveso da beirarrúa e reservas de vía pública para aparcamento, carga e descarga correspondente ó exercicio 2009. De conformidade co artigo 102.3 da Lei 58/2003, de 17 de decembro, Xeral Tributaria a presente publicación terá o caracter de notificación colectiva, podendo os interesados interpoñer no seu caso os seguintes recursos: · O recurso de reposición regulado no artigo 14.2 do TR 2/2004 no prazo de un mes dende a publicación do presente anuncio no Boletín Oficial da Provincia. · Contra a resolución do recurso de reposición poderase interpoñer o correspondente recurso contencioso administrativo no prazo de dous meses se a resolución é expresa ou seis meses no caso de resolución por silencio administrativo perante o Xulgado do Contencioso-Administrativo de A Coruña. A recadación do Padrón farase pola Excma. Diputación Provincial de A Coruña no periodo ordinario voluntario sinalado pola mesma, nas oficinas das entidades financeiras colaboradoras e Oficinas de Recadación. En Oroso a 10 de agosto de 2009 O Alcalde-Presidente en funcións Asdo. José Manuel Pérez Penas
21/08/2009 | Administración LocalMunicipal
Mugardos
Notificación da Resolución da Alcaldía Nº 562/2009 aos posibles herdeiros de dona Amalia Sabater Souto

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública a notificación da resolución 562/2009 ditada o 11.08.2009, polo sr. Alcalde-Presidente accidental relativa á execución subsidiaria da demolición do inmoble declarado en estado de ruína sito na R/ Barral nº 2, do concello de Mugardos, que transcrita literalmente di así: “Transcorrido o prazo concedido aos herdeiros de Dna. CAROLINA SUSANA ALFONSO GABRIEL CARCU DE VALDIVIA como titulares catastrais, para que procederan á execución das obras de demolición indicadas na Resolución da Alcaldía nº 899/2008, do inmoble sito no nº 2 da rúa Barral, referencia catastral: 0325601NJ6102N0001DK, desta localidade, sen que polos interesados se teña executado o ordenado. Atendido que se teñen valorado as obras no proxecto de demolición de data 24.03.2009, redactado pola arquitecta municipal Dna. Lidia Vanessa Cutts Hacini, na contía de 3.850,63 €, IVE incluído, e presentada a conformidade coa mesma (N. R. E.4.081/31.07.2009), pola empresa Catalino Camarasaltas Dosio S. L.; obras de demolición que é necesario executar á maior brevidade posible, polo que, de non executalas os interesados, levaranse a cabo pola devandita empresa en execución subsidiaria, por non dispor o Concello dos medios materiais para levalas a cabo. Atendida así mesmo, a proposta de Resolución do concelleiro de urbanismo e industria de data 11.08.2009, pola presente RESOLVO: Primeiro.- Que transcorrido o indicado prazo de un (1) mes, sen terse executado polos interesados as obras de demolición ordenadas na Resolución da Alcaldía 899/2008 de 20.11.2008, se proceda polo Concello a efectuar execución das obras de demolición do inmoble, que se levará a cabo pola empresa Catalino Camarasaltas Dosio S. L., no prezo de 3.850,63 €, IVE incluído. Para tal efecto a execución subsidiaria das obras de demolición urxentes levarase a cabo o día 21 de SETEMBRO de 2009, ás 9:00 horas, baixo a dirección da arquitecta municipal Dna. Olga Fra Gálvez, que levantará a correspondente acta. Segundo.- Sinalar aos interesados que deben proceder á retirada dos mobles, materiais ou útiles que teñan no mencionado inmoble a demoler, pois o Concello non se fará responsable dos danos que poidan sufrir e advertirlles, así mesmo, aos interesados de que unha vez efectuadas as obras de demolición urxente do inmoble, practicarase a correspondente liquidación pola contía de 3.850,63 €. Terceiro.- Remitir a presente Resolución ao BOP para os efectos de notificación aos posibles herdeiros de Dna. CAROLINA SUSANA ALFONSO GABRIEL CARCU DE VALDIVIA.” Mugardos, 13 de agosto de 2009 O ALCALDE ACCTAL., Asdo) XOSÉ A. BOUZA REY
21/08/2009 | Administración LocalMunicipal
A Pobra do Caramiñal
Aprobación inicial do expediente de modificación de crédito 9/2009, xeración de crédito 4/2009-camión brigada municipal de obras

ANUNCIO O Concello pleno, en sesión ordinaria celebrada o día 30 de xullo de 2009, aprobou inicialmente o expediente de Modificación de crédito nº 9/2009 – transferencia de crédito nº 4/2009 dentro do orzamento de 2009. O referido expediente permanecerá exposto ao público, previo anuncio no Boletín Oficial da Provincia e no taboleiro de edictos do Concello, na secretaría xeral durante o prazo de quince días hábiles, contados a partir do día seguinte ao da publicación no citado diario oficial, a efectos de exame e presentación de reclamacións ante o Pleno, a tenor do disposto no artigo 179, en relación co 169, do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na aludida lexislación. A tales efectos, e para o caso de que non sexa preciso acordo expreso de aprobación definitiva por darse a circunstancia descrita no apartado anterior, procédese á publicación do resume do orzamento, a nivel de capítulos, incorporando a modificación aprobada. O que se publica aos efectos previstos na lexislación citada, facendo constar que contra a aprobación definitiva, quen teña a condición de interesado, ao teor do establecido no artigo 170 do RDL 2/2004, de 5 de marzo, poderá interpor directamente recurso contencioso- administrativo na forma e prazos que establecen as normas de dita xurisdición, tal e como prevé o artigo 171 da citada norma. A Pobra do Caramiñal, 31 de xullo de 2009. O Alcalde, Isaac V. Maceiras Rivas.
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 134/2009)

Resolución do 24 de xullo de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica que se cita (expediente IN407A 134/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S., C. T. rúa do Tomiño. Situación: concello de Santiago de Compostela. Características Técnicas: Liña eléctrica de media tensión subterránea (L. M. T. S.) a 20 kV, con condutor RHZ1-2 OL-12/20 kV 3(1x240) Al, cunha lonxitude de 269 m coa orixe e final na L. M. T. S. a C. T. rúa Betanzos n° 39 (expediente IN407A 2004/80) unha vez entre e saía no C. T. proxectado. Centro de transformación (C. T.) prefabricado, de potencia 400 kVA e relación de transformación de 20/0,4-0,23 kV. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 24 de xullo de 2009 Tristana Moraleja Gómez Xefa territorial da Coruña
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente 421/2008)

Resolución do 27 de xullo de 2009 do Departamento Territorial da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.: 421/2008)-L. M. T. S., C. T. C., R. B. T., Pinelas-Costa (Rois). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 20 kV., de 437 m. de lonxitude, coa orixe no apoio n° 2 da L. M. T. a C. T. Liñares e final no centro de transformación a instalar no lugar de Pinelas-Costa, no termo municipal de Rois, (expte. n° 421/2008), por resolución deste Departamento Territorial de data 13 de abril de 2009, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 de A Coruña. Este Departamento Territorial acorda sinala-lo día 6 de outubro de 2009 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Rois, deducida da que se someteu a información pública no DOG, BOP e no xornal “La Voz de Galicia” de datas 18/12/08, 18/12/08 e 11/12/08, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalandoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5 ° da citada Lei de Expropiación Forzosa. A Coruña, 27 de xullo de 2009 A XEFA TERRITORIAL, Tristana Moraleja Gómez
21/08/2009 | Administración LocalMunicipal
Irixoa
Ordenanza do servizo de axuda no fogar

APROBACIÓN PROVISIONAL SUBSTITUCIÓN ORDENANZA DO SERVIZO DE AXUDA NO FOGAR De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da substitución da ordenanza municipal para o servizo de axuda no fogar; foi aprobado provisionalmente por acordo municipal plenario do 12-8-2009. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se convirta automaticamente en definitiva. Irixoa, 12 de agosto de 2009 O ALCALDE Antonio Deibe Sanmartín
21/08/2009 | Administración LocalMunicipal
Cambre
Anuncio modificación tenentes de alcalde

ANUNCIO Por esta Alcaldía, con data 22 de xullo de 2009, ditouse resolución núm.1415 relativa aos nomeamentos e cesamentos dos tenentes de alcalde, que consta da seguinte parte dispositiva: Primeiro: Cesar a dona Mirna Elizabeth Santa Maria Ackon Menendez como 6ª tenente de alcalde. Segundo: Cesar a dona Carmen Tato Lago como 4ª tenente de alcalde, nomeándola 5ª tenente de alcalde. Terceiro: Cesar a don Jose Tadeo Sanchez Ramos Saez de la Fuente como 5º tenente de alcalde, nomeándolo 6º tenente de alcalde. Cuarto: Nomear 1º tenente de alcalde a don Daniel Eduardo Yosvany Iriart Berchtold. Quinto: Nomear 4ª tenente de alcalde a dona Laura Fernández Martínez. Sexto: De conformidade co establecido no art.58.3 e 5 do Regulamento orgánico municipal, o cesamento terá efectividade dende o momento da notificación persoal aos interesados, iso sen prexuízo da preceptiva publicación no Boletín Oficial da Provincia e da debida comunicación ao Pleno na primeira sesión que teña lugar. Sétimo: De conformidade co establecido no art.58.4 do Regulamento orgánico municipal, o nomeamento requirirá, para ser eficaz, a súa aceptación polo destinatario. Entenderase tacitamente aceptada se no termo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta o nomeamento. Octavo: Así pois, quedan designados tenentes de alcalde os concelleiros que compoñen a Xunta de Goberno Local, e segundo a orde que a seguir se relaciona: 1º Don Henrique Xabier Iglesias Oviedo 2º Don Jaime Manuel López Lisnier 3º Dona Elvira Maria El Houti Sidro 4º Dona Senia Petroche Orient Dona Ceferina De Paiva Egozcue Don Jose Tadeo Sanchez Ramos Saez de la Fuente Noveno: A teor do establecido no art.23.3 da Lei 7/1985, art.63 da Lei 5/1997 e art.60 do Regulamento orgánico municipal, correspóndelles aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de ausencia, enfermidade ou impedimento que imposibilite a este para exercer as súas atribucións, así como desempeñar as funcións do alcalde nos supostos de vacante na alcaldía ata que tome posesión o novo alcalde. Décimo: Notifíquese persoalmente aos interesados, publíquese no Boletín Oficial da Provincia, e dease conta ao pleno na seguinte sesión que teña lugar. Cambre, 11 de agosto de 2009 O Alcalde Antonio Varela Saavedra
21/08/2009 | Administración LocalMunicipal
A Pobra do Caramiñal
Aprobación inicial do expediente de modificación da Ordenanza fiscal número 8

ANUNCIO Aprobado polo Pleno do Concello, na sesión ordinaria celebrada o día 30 de xullo de 2009, o expediente de aprobación inicial de modificación da Ordenanza Fiscal nº 8 reguladora da taxa por postos, barracas, casetas de venda, espectáculos ou atraccións situadas en terreos de uso público e industrias da rúa e ambulantes e rodaxe cinematográfica, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. En Pobra do Caramiñal, a 31 de xullo de 2009. O ALCALDE, Isaac V. Maceiras Rivas
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 307/2009)

Acordo do 28 de xullo de 2009 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica que se cita (Expediente IN407A 307/2009). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: recuamento L. M. T. A. e C. T. Xuncal — Cobas. Situación: concello de Ferrol. Características Técnicas: Recuamento apoio de entronque da L. M. T. A. a C. T. Xuncal e C. T. Xuncal de 100 kVA por modificación traza estrada D. P. 3606 de Cobas a San Jorge. Concello de Ferrol. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 28 de xullo de 2009 Tristana Moraleja Gómez Xefa territorial da Coruña
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente 498/2008)

Resolución do 28 de xullo de 2009 do Departamento Territorial da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.: 498/2008)- L. M. T., C. T., R. B. T., Tarrío II (Culleredo). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 15 kV., de 475 m. de lonxitude, coa orixe na L. M. T. S. Zapateira-Sigrás, 4 e final no centro de transformación a instalar no lugar de Tarrío, no termo municipal de Culleredo, (expte. n° 498/2008), por resolución deste Departamento Territorial de data 13 de abril de 2009, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 de A Coruña. Este Departamento Territorial acorda sinala-lo día 13 de Outubro de 2009 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Culleredo, deducida da que se someteu a información pública no DOG, BOP, e no xornal “La Opinión” de datas 2/03/09, 2/02/09 e 22/01/09, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalandoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5 ° da citada Lei de Expropiación Forzosa. A Coruña, 28 de xullo de 2009 A XEFA TERRITORIAL, Tristana Moraleja Gómez
21/08/2009 | Administración LocalMunicipal
Padrón
Información pública

EDICTO A Xunta de Goberno Local en sesión ordinaria celebrada o 28 de xullo de 2009 aprobou as bases reguladoras da convocatoria para a concesión de axudas para gastos de transporte durante o curso académico 2008/2009. O expediente incoado e as citadas bases expóñense ao público na Secretaría Xeral do Concello durante o prazo de quince días hábiles, co fin de que os interesados poidan presentar as alegacións ou suxestións que estimen oportunas. De non formularse, o acordo de aprobación entenderase elevado automáticamente a definitivo. A presentación de solicitudes de subvención poderase efectuar no prazo de un mes contado dende o día seguinte ao da publicación do anuncio de aprobación das bases no Boletín Oficial da Provincia. No obstante, no suposto de presentarse alegacións ou suxestións, entenderase suspendido dito prazo ata a aprobación definitiva das bases. En Padrón, a 31 de xullo de 2009. O ALCALDE Camilo Forján Seoane.
21/08/2009 | Administración LocalMunicipal
Irixoa
Prezo público polo servizo de axuda no fogar

APROBACIÓN PROVISIONAL SUBSTITUCIÓN ORDENANZA PREZO PÚBLICO Procédese á exposición publica do expediente de substitución de ordenanza de prezo público aprobado provisionalmente por acordo municipal plenario do 12-8-2009 (servizo de axuda no fogar). O expediente estará á disposición do público na Secretaría do concello durante o prazo de 1 mes, establecéndose que, no caso de que non se presenten alegacións, a citada aprobación provisional se convirta automaticamente en definitiva. Irixoa, 12 de agosto de 2009 O ALCALDE. Edoardo Prellezo Gavilla
21/08/2009 | Administración LocalMunicipal
Curtis
Licenza de actividade prefabricados de formigón

En cumprimento do disposto no Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expediente que se tramita a instancias de RODIÑAS NORTE S. L., cara á obtención de licenza para o proxecto titulado “cambio de actividade, licenza de obras de ampliación fábrica de prefabricados de formigón e anteproxecto fases 3 – 4: Nave Ferralla, Nave fábrica pilares, e edificio administrativo” nas parcelas B1 – B2 – B3 – B4, Polígono de Teixeiro –Curtis. Durante o prazo de vinte días contados a partir do seguinte ó da última publicación deste Edicto no Boletín Oficial da Provincia ou no Diario Oficial de Galicia, o expediente atópase a disposición do público nas oficinas deste Concello a fin de quen se considere afectado pola actividade poidan examinalo e deducir, no seu caso, as alegacións ou observación que teñan por convinte. Curtis, 6 de agosto de 2009. O Alcalde, Javier Francisco Caínzos Vázquez
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 131/2009)

Resolución do 24 de xullo de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica que se cita (expediente IN407A 131/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S., C. T. C. Balcaide II. Situación: concello de Teo. Características Técnicas: Liña eléctrica de media tensión subterránea (L. M. T. S.) A 20 kV, con condutor RHZ1-2 OL-12/20 kV 3(1x240) Al, cunha lonxitude de 292 m coa orixe e final nos pasos aéreo subterráneos a instalar no apoio existente na liña de media tensión aérea SNT-805 no tramo entre C. T. Ameneiro-Cierto (expediente 8.771) e C. T. Balcaide (expediente 51.909) unha vez entre e saía no C. T. proxectado. Centro de transformación (C. T.) prefabricado, de potencia 400 kVA e relación de transformación de 20/0,4-0,23 kV. Concello de Teo. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 24 de xullo de 2009 Tristana Moraleja Gómez Xefa territorial da Coruña
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 318/2009

Acordo do 28 de xullo de 2009 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica que se cita (Expediente IN407A 318/2009). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: L. M. T. S., C. T. C. río Ameneiral — Bertamiráns. Situación: concello de Ames. Características Técnicas: Liña eléctrica de media tensión subterránea a 20 kV de 688 m de lonxitude en condutor RHZ1 de 240 mm 2 entre C. T. Trav. Peregrina 9 e Trav. Peregrina 13, pasando polos CC. TT. n° 1, IV e V de 400 kVA c/u nos n°s 1 e V de manobra exterior e o n° IV de manobra interior. Concello de Ames. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 28 de xullo de 2009 Tristana Moraleja Gómez Xefa territorial da Coruña
21/08/2009 | Administración LocalMunicipal
Oleiros
Secretaría Xeral
Anuncio polo que se publica o desestimento da contratación denominada “Servizo de limpeza para as galescolas infantís do Concello de Oleiros A Pardela, As Galeras e A Canteira”

ANUNCIO A través do presente anuncio, comunícase que por Decreto da Alcaldía nº 3524/09, de 14 de agosto, adoptouse acordo que di: “Por Decreto de Alcaldía nº 3423/09 do 6 de agosto aprobouse o expediente para a contratación do servizo denominado “SERVIZO DE LIMPEZA PARA AS GALESCOLAS INFANTÍS DO CONCELLO DE OLEIROS A PARDELA, AS GALERAS E A CANTEIRA” así como os pregos de cláusulas administrativas particulares e de prescricións técnicas que rexerán dita contratación. O anuncio de licitación publicouse no Boletín Oficial da Provincia e no Perfil do Contratante o día 13 de agosto do 2009. Aberto o prazo de licitación, polo departamento encargado da redacción do prego de prescricións técnicas detectáronse uns erros no calculo do importe de licitación así como no persoal a subrogar nesta contratación. Tendo en conta que ditas deficiencias na redacción dos pregos afectan o importe de licitación e, polo tanto, o importe de gasto. No uso das facultades que a Lei me concede RESOLVO: PRIMEIRO.- Desistir da contratación “Servizo de limpeza para as galescolas infantís do Concello de Oleiros A Pardela, As Galeras e A Canteira”, polos motivos reflectidos na parte expositiva deste decreto. SEGUNDO.- Publicar esta resolución no Perfil do Contratante do Concello de Oleiros e no Boletín Oficial da Provincia.” Oleiros, 18 de agosto de 2009 O ALCALDE Asdo: Angel García Seoane
21/08/2009 | Administración LocalMunicipal
Oleiros
Urbanismo
Modificación proxecto equidistribución sobre parte SUNP. I-3. Expte. FG nº 525

ANUNCIO Por Resolución desta Alcaldía nº 3.050/09 de data 10 de xullo de 2009, acordouse aprobar inicialmente a MODIFICACIÓN DO PROXECTO DE EQUIDISTRIBUCIÓN DO PLAN DE SECTORIZACIÓN SOBRE PARTE DO SUNP. I-3, en IÑÁS (Oleiros). De conformidade co artigo 86.2 da Lei 9/2002, de 30 de decembro, de ordenación urbanística e protección do medio rural de Galicia, o expediente estará exposto ao público na Área de Urbanismo do Concello de Oleiros, de 8,30 a 13 horas, polo prazo de VINTE DÍAS, para os efectos de presentación das alegacións que se estimen oportunas. Oleiros, 7 de agosto de 2009. O Alcalde-Presidente, Asdo.: Angel García Seoane
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente 474/2008)

Resolución do 27 de xullo de 2009 do Departamento Territorial da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.: 474/2008)-L. M. T. S., C. T., R. B. T., Os Vilares (Cambre e Oleiros). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 15 kV., de 684 m. de lonxitude, coa orixe en torre metálica existente da L. M. T. SMC-701 Cambre-Sigrás, derivada a C. T. Proganasa e final no centro de transformación a instalar no lugar de Os Vilares, nos termos municipais de Cambre e Oleiros, (expte. n° 474/2008), por resolución deste Departamento Territorial de data 13 de abril de 2009, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 de A Coruña. Este Departamento Territorial acorda sinala-lo día 5 de outubro de 2009 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Cambre, deducida da que se someteu a información pública no DOG, BOP e no xornal “La Opinión” de datas 11/02/09, 7/01/09 e 16/12/08, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalandoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5 ° da citada Lei de Expropiación Forzosa. A Coruña, 27 de xullo de 2009 A XEFA TERRITORIAL, Tristana Moraleja Gómez
21/08/2009 | Administración LocalMunicipal
Coristanco
Licenza

EDICTO Solicitándose desta Alcaldía, por OSCAR HUGO CHOWDHURY BATS, licenza municipal para “MELLORA DAS CONDICIÓNS AMBIENTAIS DA EXPLOTACIÓN GANDEIRA EXISTENTE, MEDIANTE A CONSTRUCCIÓN DUN SILO PARA ALMACENAR FORRAXE EN VERDE” a ubicar na parcela denominada “Celeiros” sita en Cerco Vello, Cerco (Coristanco). Cumprindo o preceptuado no artigo 8.3 do Decreto 133/2008 do 12 de xuño de Avaliación da Incidencia Ambiental, en relación co artigo 86 da Lei 30/1992, de bases do réxime xurídico das administracións públicas e do pocedimenlo aministrativo común, ábrese un período de información pública por prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha mancira pola actividade que se pretende establecer, poidan facer as observacións pertinentes. O expediente atópase na Secretaría deste Concello e pode consultarse nas horas de oficina. Coristanco, 24 de xullo de 2009 O alcalde P. D. Asdo. M.ª Carmen Suárez Vila
21/08/2009 | Administración LocalMancomunidades
Mancomunidade Ría de Arousa-Zona Norte
Exposición ó público da conta xeral do exercicio 2008

ANUNCIO DE EXPOSICIÓN Ó PÚBLICO DA CONTA XERAL DO EXERCICIO 2008 Formulada e rendida a conta xeral da Mancomunidade de Municipios Ría de Arousa zona Norte, correspondente ó exercicio de 2008, integrada polas contas e estados ós que fai referencia o artigo 209 do R. D. L.2/2004, de 5 de marzo, Texto refundido da Lei Reguladora das Facendas Locais. A conta xeral foi informada favorablemente pola Comisión Xestora da Mancomunidade en sesión celebrada o día 28 de xullo de 2009, exponse ó público cos documentos que a xustifican, polo prazo de 15 días e oito máis, durante os cales, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 29 de xullo de 2008 O presidente Pedro Piñeiro Hermida
21/08/2009 | Administración LocalMunicipal
Carral
Orzamento

ANUNCIO Aprobación inicial do expediente de modificación de créditos 36/2009, transferencia de crédito entre partidas de distintos grupos de función 2/2009. O Pleno da Corporación, na sesión extraordinaria celebrada o día 13 de agosto de 2009, aprobou con carácter provisional a transferencia de crédito entre partidas do mesmo grupo de función 2/2009, do orzamento en vigor 1.- PARTIDAS Á ALZA.2.- PARTIDAS Á BAIXA. De conformidade co disposto nos artigos 169, 170, 171 e 179 do R. D. L.2/2004, Texto Refundido da LRHL, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. Carral, 14 de agosto de 2009 O Alcalde, Asdo. José Luis Fernández Mouriño.
21/08/2009 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Expediente número: 15/901

En cumprimento do artigo 4° do Real Decreto 873/77, do 22 de abril, e ós efectos previstos no mesmo, faise público que nesta Sección e ás 14:00 horas do día 20/07/2009, recibiuse Acta de Disolución da “ASOCIACION PROFESIONAL DE HOSTELARIA DE ARTEIXO” (Expediente. num.901) Asina a Acta de Disolución: Josefa Maria Pilar Sferle Kristof A Acta depositada poderá ser examinada por calquera persoa interesada. A Coruña, 24 de xullo de 2009 O XEFE TERRITORIAL DE TRABALLO E BENESTAR, Asdo.: Luis Alvarez Freijido.
21/08/2009 | Administración LocalMunicipal
Irixoa
Modificación orzamentaria 4/2009

ANUNCIO PUBLICACIÓN NOVO RESUMO POR CAPÍTULOS EXPTE.4-09 Aprobado definitivamente o expediente de modificación orzamentaria nº 4/2009, mediante acordo plenario do 12-8-2009, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 12 de agosto de 2009 O alcalde Antonio Deibe Sanmartín
21/08/2009 | Administración LocalMunicipal
Ribeira
Aprobación inicial do crédito extraordinario 2/2009

ANUNCIO. O pleno da corporación, en sesión de data 27 de xullo de 2009, aprobou inicialmente o expediente de modificación de crédito “crédito extraordinario 2/2009”. Segundo o previsto nos artigos 169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxestións perante o pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor. INGRESOS GASTOS O alcalde José Luis Torres Colomer.
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente 507/2008)

Resolución do 28 de xullo de 2009 do Departamento Territorial de A Coruña, pola que se anuncia o levantamento das actas previas á ocupación de bens e dereitos afectados por instalacións eléctricas.(Expte.: 507/2008)-L. M. T., C. T., R. B. T., Lamas-O Bao (Zas). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 20 kV., de 139 m. de lonxitude, coa orixe no apoio n°3 da L. M. T. ao C. T. Gomarís e final no centro de transformación a instalar no lugar de Lamas-O Bao, no termo municipal de Zas, (expte. n° 507/2008) por resolución deste Departamento Territorial de data 1 de abril de 2009, a favor da entidade beneficiaria “ELECTRA DEL JALLAS, S. A.” con enderezo na Pza. Constitución, n° 17, 15270- CEE (A Coruña). Este Departamento Territorial acorda sinala-lo día 14 de outubro de 2009 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Zas, deducida da que se someteu a información pública no DOG, BOP e no xornal “La Voz de Galicia” de datas 12/02/09, 7/01/09 e 16/12/08, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalandoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5 ° da citada Lei de Expropiación Forzosa. A Coruña, 28 de xullo de 2009 A XEFA TERRITORIAL, Tristana Moraleja Gómez
21/08/2009 | Administración LocalMunicipal
Rois
Aprobación definitiva da derrogación da Ordenanza fiscal reguladora da taxa por prestación do servizo da piscina municipal

Queda aprobada definitivamente a derrogación da ordenanza fiscal reguladora da taxa por prestación do servizo de piscina municipal, e publícase no Boletín Oficial da Provincia en cumprimento do preceptuado no artigo 70.2 da Lei 7/85, de Bases de Réxime Local. Rois, 28 de xullo de 2009 O Alcalde, ASDO. RAMÓN TOJO LENS
21/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 188/2009)

Resolución do 24 de xullo de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica que se cita (expediente IN407A 188/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S., CT. Avda. da Coruña. Situación: concello de Ribeira. Características Técnicas: Liña eléctrica de media tensión subterránea a 20 kV, cunha lonxitude de 7 m, coa orixe na L. M. T. S. subestación Palmeira-Instituto-Sarasquete, condutor tipo RHZ1-12/20 Kv-3(1X240) Al, e final na mesma liña unha vez que entre e saia do C. T. proxectado. Centro de transformación prefabricado, cunha potencia de 250 kVA e relación de transformación de 20.000/400.230 V. Concello de Ribeira. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este departamento territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 24 de xullo de 2009 Tristana Moraleja Gómez Xefa territorial da Coruña